*Likumprojekts*

**Grozījumi Administratīvā procesa likumā**

Izdarīt Administratīvā procesa likumā (Latvijas Republikas Saeimas un Ministru Kabineta Ziņotājs, 2001, 23. nr.; 2003, 14. nr.; 2004, 4. nr.; 2006, 24. nr.; 2009, 3. nr.; Latvijas Vēstnesis, 2012, 183. nr.; 2013, 188. nr.; 2017, 36. nr.) šādus grozījumus:

1. Aizstāt 1. panta trešās daļas 5. punktā vārdus "lietvedībā administratīvā pārkāpuma lietā" ar vārdiem "administratīvā pārkāpuma procesā".

2. 38. panta pirmajā daļā:

aizstāt vārdus "ierakstāms tiesas sēdes protokolā" ar vārdiem "fiksējams, izmantojot tehniskos līdzekļus";

papildināt daļu ar teikumu šādā redakcijā:

"Ja tiesas sēdes gaitu fiksē, rakstot pilnu tiesas sēdes protokolu, tiesas sēdē dotais mutvārdu pilnvarojums ierakstāms tiesas sēdes protokolā.".

3. 40. panta pirmajā daļā:

aizstāt vārdus "ieraksta tiesas sēdes protokolā" ar vārdiem "fiksē, izmantojot tehniskos līdzekļus";

papildināt daļu ar teikumu šādā redakcijā:

"Ja tiesas sēdes gaitu fiksē, rakstot pilnu tiesas sēdes protokolu, tiesas sēdē atsaukto pilnvarojumu ieraksta tiesas sēdes protokolā.".

4. Papildināt likumu ar 112.2 pantu šādā redakcijā:

"**112.2 pants. Elektroniskās lietas pamatnoteikumi**

(1) Administratīvajā procesā tiesā lietvedību kārto elektroniskajā lietā (turpmāk – e-lieta) e-lietas portālā un tajā sagatavo, lejupielādē un glabā ar administratīvo lietu saistītos dokumentus.

(2) Prasība pēc paraksta ir izpildīta, ja e-lietas portālā izveidotais vai pievienotais dokuments ir parakstīts ar elektronisko parakstu Eiropas Parlamenta un Padomes 2014. gada 23. jūlija regulas Nr.910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ direktīvu 1999/93/EK 3. panta 10. punkta izpratnē.

(3) Tiesas vai tiesneša nolēmumus, ko pieņem atsevišķa procesuāla dokumenta veidā, paraksta ar drošu elektronisko parakstu.

(4) Papīra formā sagatavotos dokumentus pārvērš elektroniskā formā un to atvasinājumus apliecina ar parakstu, ievērojot šādus noteikumus:

1) ir nodrošināts oriģinālā dokumenta satura attēlojums un atbilstība tam noteiktajā glabāšanas laikā;

2) ir nodrošināta dokumenta satura lasīšana elektroniski un, ja nepieciešams, atvasinājuma veidošana papīra formā;

3) pārvērstais dokuments ir aizsargāts pret papildinājumu un izmaiņu veikšanu, neatļautu piekļūšanu un iznīcināšanu.".

5. 114.1 pantā:

aizstāt pirmajā daļā vārdus "elektroniskā pasta adresi" ar vārdiem "elektronisko adresi";

izteikt otro daļu šādā redakcijā:

"(2) Procesa dalībniekiem ir tiesības iesniegt tiesai dokumentus e-lietas portālā. Procesa dalībnieks var iesniegt dokumentus arī elektroniski, ja tie sagatavoti un nosūtīti saskaņā ar normatīvajiem aktiem par elektronisko dokumentu apriti. Procesa dalībnieks var iesniegt dokumentus arī papīra formā. Ja dokumenti nav iesniegti atbilstoši šajā likumā noteiktajam, tiesa lemj par dokumentu pievienošanu lietai. Dokumentus, kas tiesā iesniegti elektroniski, iesniedzējam neatdod.";

papildināt pantu ar 2.1 daļu šādā redakcijā:

"(21) Ja procesa dalībnieks ir reģistrējies e-lietas portālā, tiesas turpmāka saziņa ar procesa dalībnieku notiek e-lietas portālā.";

aizstāt trešajā daļā vārdus "tiesu informatīvās sistēmas datu izplatīšanas sistēmā" ar vārdiem "e-lietas portālā".

6. Izteikt 118. panta pirmo daļu šādā redakcijā:

"(1) Administratīvā procesa dalībnieks var pieteikt noraidījumu tiesnesim vai visam tiesas sastāvam rakstveidā vai mutvārdos. To fiksē, izmantojot tehniskos līdzekļus. Ja tiesas sēdes gaitu fiksē, rakstot pilnu tiesas sēdes protokolu, par to izdara ierakstu tiesas sēdes protokolā.".

7. Aizstāt 126. panta ceturtajā daļā vārdus "tiesa sprieduma norakstu nosūta tiesu izpildītājam izpildei" ar vārdiem "tiesa par sprieduma izpildi paziņo tiesu izpildītājam".

8. Izteikt 132. panta pirmo un otro daļu šādā redakcijā:

"(1) Tiesas paziņojumu un pavēsti paziņo Paziņošanas likumā noteiktajā kārtībā, izņemot šā likuma 114.1 panta pirmajā, 2.1 un trešajā daļā noteiktos gadījumus. Tiesas paziņojumu un pavēsti var paziņot personai ārvalstī uz tiesai zināmo personas adresi, ja persona nav sasniedzama tās deklarētās dzīvesvietas adresē vai deklarācijā norādītajā papildu adresē un tiesas rīcībā ir ziņas par personas sasniedzamību ārvalsts adresē. Ja tiesai nav zināma arī personas ārvalsts adrese, tiesa paziņojumu un pavēsti var nosūtīt uz tai zināmo, ar personu juridiski saistīto adresi (piemēram, uz personai piederošā nekustamā īpašuma adresi).

(2) Pieteicējam tiesas paziņojums un pavēste tiek nosūtīta e-lietas portālā, uz oficiālo elektronisko adresi vai izmantojot elektroniskās saziņas veidu, kuru pieteicējs norādījis, vai pa pastu uz pieteicēja norādīto adresi, ja pieteicējs to ir lūdzis.".

9. 135. panta pirmajā daļā:

aizstāt vārdus "adreses maiņu" ar vārdiem "adreses vai reģistrācijas e-lietas portālā maiņu";

papildināt otro teikumu ar vārdiem "vai e-lietas portālā".

10. Izteikt 135.1 panta pirmo daļu šādā redakcijā:

"(1) Tiesas sēdes gaitu fiksē, rakstot saīsināto tiesas sēdes protokolu. Tiesas sēdes gaitu pilnā apjomā fiksē, izmantojot tehniskos līdzekļus. Pēc tiesas vai tiesneša ieskata tiesas sēdes gaitu var fiksēt, rakstot pilnu tiesas sēdes protokolu.".

11. Papildināt 136. panta pirmo daļu pēc vārda "raksta" ar vārdu "saīsināto".

12. 136.1 pantā:

aizstāt pirmajā daļā vārdus "var fiksēt" ar vārdu "fiksē";

papildināt pantu ar 1.1 daļu šādā redakcijā:

"(11) Tiesas sēdes gaitu ar tehniskajiem līdzekļiem nefiksē, ja uz tiesas sēdi nav ieradies neviens administratīvā procesa dalībnieks.";

aizstāt otrajā daļā vārdus "vai ievieto un uzglabā tiesu informatīvajā sistēmā" ar vārdiem "e-lietas portālā";

papildināt pantu ar trešo daļu šādā redakcijā:

"(3) Pēc tiesas sēdes gaitas fiksēšanas, izmantojot skaņu ierakstu, personām, kurām ir tiesības iepazīties ar lietas materiāliem, attiecīgais skaņu ieraksts pieejams nākamajā darbdienā pēc tiesas sēdes dienas. Pēc lietas dalībnieka, kas atrodas ieslodzījuma vietā, rakstveida lūguma tiesa viņam nosūta attiecīgo skaņu ierakstu.".

13. 137. pantā:

aizstāt pirmās daļas ievaddaļā vārdu "Tiesas" ar vārdiem "Pilnajā tiesas";

papildināt pirmo daļu ar 2.1 punktu šādā redakcijā:

"21) to, ka tiesas sēdes gaitu fiksē, izmantojot tehniskos līdzekļus;”;

papildināt pirmās daļas 16. punktu pēc vārda "protokolu" ar vārdiem "skaņu ierakstu";

papildināt pantu ar 2.1daļu šādā redakcijā:

"(21) Saīsinātajā tiesas sēdes protokolā norāda šā panta pirmās daļas 1.-7., 10., 13.-18. punktā minēto informāciju.”;

Izteikt trešo daļu šādā redakcijā:

"(3) Ārpus tiesas sēdes izpildīto atsevišķo procesuālo darbību protokolam vai tiesas sēdes, kas noteiktas atsevišķas procesuālās darbības veikšanai vai procesuālā jautājuma izlemšanai, protokolam jāatbilst šajā pantā minētajām prasībām tiktāl, ciktāl tās attiecas uz attiecīgo procesuālo darbību vai procesuālo jautājumu.”;

izslēgt septīto daļu.

14. 138. pantā:

papildināt otro daļu ar vārdiem "vai atsevišķo procesuālo darbību izpildīšanas";

izslēgt trešās daļas pirmo un otro teikumu.

15. Izteikt 139. panta otro daļu šādā redakcijā:

"(2) Iesniegtās piezīmes tiesa pievieno protokolam, pievienojot tam atzīmi, kurā norāda, vai tiesa piekrīt šīm piezīmēm.".

16. Izteikt 141. panta tekstu šādā redakcijā:

"Personai, kura traucē kārtību lietas iztiesāšanas laikā, tiesas sēdes priekšsēdētājs izsaka brīdinājumu. To fiksē, izmantojot tehniskos līdzekļus. Ja tiesas sēdes gaitu fiksē, rakstot pilnu tiesas sēdes protokolu, par to izdara atzīmi tiesas sēdes protokolā.".

17. 143. pantā:

aizstāt otrajā daļā vārdus "lēmuma norakstu" ar vārdu "lēmumu";

izslēgt trešajā daļā vārdu "noraksta".

18. 145. panta pirmajā daļā:

izteikt 1. punktu šādā redakcijā:

"1) iepazīties ar lietas materiāliem (tai skaitā ar ierakstiem), izgatavot to atvasinājumus, kā arī lejupielādēt e-lietas portālā esošos lietas materiālus;";

aizstāt 11. punktā vārdus "esošā sprieduma un lēmuma norakstu" ar vārdiem "esošo spriedumu un lēmumu".

19. 168. pantā:

aizstāt otrās daļas pirmajā teikumā vārdu "noraksta" ar vārdu "atvasinājuma" un otrajā teikumā vārdu "norakstu" ar vārdu "atvasinājumu";

aizstāt ceturtajā daļā vārdus "noraksts vai izraksts no tā" ar vārdu "atvasinājums".

20. Aizstāt 170. pantā vārdu "norakstus" ar vārdu "atvasinājumus".

21. Aizstāt 171. pantā vārdu "izrakstus" ar vārdu "atvasinājumus".

22. Aizstāt 183. panta trešajā daļā vārdu "viedokļu norakstus" ar vārdu "viedokļus".

23. Papildināt 186. panta otrās daļas 2. punktu ar teikumu šādā redakcijā:

"Ja pieteicējs ir reģistrējies e-lietas portālā saziņai ar tiesu, ietver norādi par reģistrēšanos e-lietas portālā".

24. Izslēgt 187. panta otro un trešo daļu.

25. 203. pantā:

aizstāt pirmajā daļā vārdus "Pēc pieteikuma pieņemšanas izskatīšanai pieteikuma un tam pievienoto dokumentu norakstus nekavējoties nosūta atbildētājam un uzaicina viņu mēneša laikā no pieteikuma noraksta nosūtīšanas dienas sniegt rakstveida paskaidrojumus" ar vārdiem "Pēc pieteikuma pieņemšanas izskatīšanai pieteikumu un tam pievienotos dokumentus nekavējoties nosūta atbildētājam un uzaicina viņu mēneša laikā no pieteikuma nosūtīšanas dienas sniegt rakstveida paskaidrojumus";

izslēgt trešo daļu.

26. Izslēgt 204. panta pirmās daļas 10. punktu.

27. Aizstāt 205. pantā vārdus "tā norakstus" ar vārdu "to".

28. 222. pantā:

aizstāt pirmajā daļā vārdus "Tiesas sēdē mutvārdos izteiktu atteikšanos no prasījuma ieraksta tiesas sēdes protokolā un paraksta pieteicējs, izņemot gadījumus, kad tiesas sēde fiksēta, izmantojot videokonferenci, skaņu ieraksti vai citus tehniskos līdzekļus" ar vārdiem "Tiesas sēdē mutvārdos izteiktu atteikšanos no prasījuma fiksē, izmantojot tehniskos līdzekļus. Ja tiesas sēdes gaitu fiksē, rakstot pilnu tiesas sēdes protokolu, atteikšanos no prasījuma ieraksta tiesas sēdes protokolā";

aizstāt otrajā daļā vārdus "Prasījuma atzīšanu tiesas sēdē ieraksta tiesas sēdes protokolā un paraksta atbildētājs, izņemot gadījumus, kad tiesas sēde fiksēta, izmantojot videokonferenci, skaņu ierakstu vai citus tehnisko līdzekļus" ar vārdiem "Prasījuma atzīšanu tiesas sēdē fiksē, izmantojot tehniskos līdzekļus. Ja tiesas sēdes gaitu fiksē, rakstot pilnu tiesas sēdes protokolu, prasījuma atzīšanu ieraksta tiesas sēdes protokolā".

29. Aizstāt 223. panta piektajā daļā vārdus "Ja pieteicējs un atbildētājs ir atzinis juridisku faktu, to ieraksta tiesas sēdes protokolā un paraksta attiecīgi pieteicējs, atbildētājs vai abi administratīvā procesa dalībnieki, izņemot gadījumus, kad tiesas sēde fiksēta, izmantojot videokonferenci, skaņu ierakstu vai citus tehniskos līdzekļus" ar vārdiem "Ja pieteicējs un atbildētājs ir atzinis juridisku faktu, to fiksē, izmantojot tehniskos līdzekļus. Ja tiesas sēdes gaitu fiksē, rakstot pilnu tiesas sēdes protokolu, juridiska fakta atzīšanu ieraksta tiesas sēdes protokolā".

30. 224. pantā:

aizstāt otrās daļas ievaddaļā vārdu "paraksta" ar vārdiem "dod mutvārdos";

izslēgt trešo daļu.

31. 227. pantā:

aizstāt otrās daļas ievaddaļā vārdu "paraksta" ar vārdiem "dod mutvārdos";

izslēgt trešo daļu.

32. Izslēgt 231. pantu.

33. Aizstāt 243. panta pirmajā daļā vārdus "pieejams tiesas kancelejā" ar vārdu "pasludināts".

34. Aizstāt 258. pantā vārdus "administratīvā procesa dalībniekiem nekavējoties pēc sprieduma sastādīšanas izsniedzot sprieduma norakstu, kā arī nodrošinot, ka likumā noteiktajā kārtībā un apjomā tiesas spriedums ir pieejams ikvienai personai" ar vārdiem "ievietojot e-lietas portālā".

35. Izteikt 258. pantu šādā redakcijā:

"2**59.pants. Sprieduma sastādīšanas laiks rakstveida procesā izskatītajās lietās**

Lietā, kas izskatīta rakstveida procesā, tiesa spriedumu sastāda ne vēlāk kā 21 dienas laikā pēc tam, kad pabeigta lietas izskatīšana pēc būtības. Procesa dalībniekiem laikus paziņo datumu, kad spriedums būs pasludināts.".

36. Aizstāt 263. panta piektajā daļā vārdu "norakstu" ar vārdu "atvasinājumu".

37. Izteikt 267. pantu šādā redakcijā:

"**267.pants. Sprieduma nosūtīšana**

Tiesa spriedumu triju dienu laikā pēc sprieduma sastādīšanas nosūta procesa dalībniekiem, izņemot gadījumu, kad sprieduma atvasinājums procesa dalībniekam izsniegts personīgi.".

38. Aizstāt 268. panta 1. punktā vārdus "pieteikuma norakstus" ar vārdiem "pieteikumu un tam pievienotos dokumentus".

39. 270. pantā:

aizstāt pirmajā daļā vārdus "vai ieraksta tiesas sēdes protokolā" ar vārdiem "vai fiksē tiesas sēdē, izmantojot tehniskos līdzekļus. Ja tiesas sēdes gaitu fiksē, rakstot pilnu tiesas sēdes protokolu, lēmumu par lietas izskatīšanu ieraksta tiesas sēdes protokolā";

izslēgt trešajā daļā vārdus "pret parakstu".

40. Izteikt 285. panta otro daļu šādā redakcijā:

"(2) Lēmumu sastāda atsevišķa procesuālā dokumenta veidā, rezolūcijas veidā vai fiksē tiesas sēdē, izmantojot tehniskos līdzekļus. Ja tiesas sēdes gaitu fiksē, rakstot pilnu tiesas sēdes protokolu, lēmumu ieraksta tiesas sēdes protokolā. Lēmumu, kas tiek pieņemts lietas izskatīšanas laikā, var ietvert arī spriedumā.".

41. Aizstāt 286. panta ceturtajā daļā vārdus "tiesas kancelejā" ar vārdiem "e-lietas portālā".

42. Papildināt 292. panta pirmās daļas 2. punktu ar teikumu šādā redakcijā:

"Ja sūdzības iesniedzējs ir reģistrējies e-lietas portālā saziņai ar tiesu, ietver norādi par reģistrēšanos e-lietas portālā".

43. Izslēgt 293. pantu.

44. Izslēgt 296. panta pirmās daļas 2. punktu.

45. Aizstāt 298. panta pirmajā daļā vārdus "sūdzības un tai pievienoto dokumentu norakstus" ar vārdiem "sūdzību un tai pievienotos dokumentus".

46. 299. pantā:

izteikt pirmo daļu šādā redakcijā:

"(1) Administratīvā procesa dalībnieks rakstveida paskaidrojumu par apelācijas sūdzību iesniedz Administratīvajai apgabaltiesai viena mēneša laikā no dienas, kad nosūtīta apelācijas sūdzība.".

aizstāt otrajā daļā vārdus "paskaidrojuma norakstus" ar vārdu "paskaidrojumu".

47. Aizstāt 300. panta ceturtajā daļā vārdus "sūdzības norakstus" ar vārdu "sūdzību".

48. Izteikt 303. panta pirmās daļas 6. punktu šādā redakcijā:

"6) mutvārdu procesā izskatītā lietā tiesas sēdes protokolā vai tiesas sēdes ierakstā nav fiksētas būtiskas procesuālās darbības, lēmumi, paskaidrojumi vai liecības".

49. Aizstāt 307. panta piektajā daļā vārdus "sprieduma norakstu" ar vārdu "spriedumu".

50. Papildināt 318. panta pirmās daļas 2. punktu ar teikumu šādā redakcijā:

"Ja sūdzības iesniedzējs ir reģistrējies e-lietas portālā saziņai ar tiesu, ietver norādi par reģistrēšanos e-lietas portālā;".

51. Izslēgt 319. pantu.

52. Izslēgt 320. panta pirmajā daļā vārdus "vai visi nepieciešamie noraksti".

53. Aizstāt 321. panta pirmajā daļā vārdus "pievienoto dokumentu norakstus" ar vārdiem "pievienotos dokumentus".

54. Izslēgt 327. panta trešās daļas 5. punktā vārdus "vai tiesas sēdes protokola".

55. Papildināt 328. panta pirmās daļas 2. punktu ar teikumu šādā redakcijā:

"Ja sūdzības iesniedzējs ir reģistrējies e-lietas portālā saziņai ar tiesu, ietver norādi par reģistrēšanos e-lietas portālā; ".

56. Izslēgt 332. pantu.

57. Izslēgt 333. panta pirmās daļas 3. punktu.

58. Izteikt 334. pantu šādā redakcijā:

"**334. pants Rīcība pēc kasācijas sūdzības pieņemšanas**

Augstākās tiesas Administratīvo lietu departaments nosūta administratīvā procesa dalībniekam kasācijas sūdzību un informē viņu par tiesībām viena mēneša laikā no tās nosūtīšanas dienas iesniegt paskaidrojumus sakarā ar kasācijas sūdzību.".

59. Izslēgt 335. panta otrajā daļā vārdu "noraksta".

60. Izslēgt 337. panta pirmajā daļā vārdu "noraksta".

61. Izteikt 346. panta pirmo daļu šādā redakcijā:

"(1) Pēc lietas izskatīšanas pabeigšanas tiesa nosaka laiku, kad spriedums būs sastādīts un pasludināts e-lietas portālā. Tiesa spriedumu sastāda mēneša laikā. Ja tiesa sprieduma sastādīšanas laikā konstatē, ka sprieduma sastādīšanai nepieciešams ilgāks termiņš, tā nosaka citu sprieduma pasludināšanas datumu tuvāko divu mēnešu laikā.".

62. Aizstāt 376. panta pirmajā daļā vārdu "norakstu" ar vārdu "atvasinājumu".

63. 377.1 pantā:

izslēgt pirmās daļas 6. punktu;

aizstāt otrajā daļā vārdus "un nosūta izpildu rakstu tiesu izpildītājam" ar vārdiem "izpildu rakstu un par to paziņo tiesu izpildītājam"

izslēgt ceturtajā daļā vārdus "un to apstiprina ar tiesas zīmogu".

64. Papildināt pārejas noteikumus ar 23. un 24. punktu šādā redakcijā:

"23. Tiesu lietās, kurās līdz 2021. gada 31. martam lietvedību uzsākts kārtot papīra formā vai hibrīdlietas formā, lietvedību attiecīgajā formā kārto līdz lietas noslēgumam.

24. Tiesa vai tiesnesis, nodrošinot iespēju iepazīties ar administratīvās lietas materiāliem personai, kura atrodas ieslodzījuma vietā, ņem vērā ieslodzījuma vietas tehnisko nodrošinājumu.".

Iesniedzējs:

Tieslietu ministrijas valsts sekretārs Raivis Kronbergs